Karisa Jipa

Karisa Šivena Jipa (; dzimusi  Bostonā) ir ASV starptautiskā lielmeistare šahā (2019), ASV čempione šahā (2021, 2023), 45. šaha olimpiādes (2024) laureāte.

 Biogrāfija 
Piedzimusi ķīniešu emigrantu ģimenē. Šahu sākusi spēlēt sešu gadu vecumā. Strauji progresējusi kā šahiste. 2014. gada 30. augustā desmit gadu vecumā kļuvusi par jaunāko šahisti, kas oficiālā šaha turnīrā uzvarējusi lielmeistaru.US Chess Champs

2018. gadā uzvarējusi ASV junioru šaha čempionātā meitenēm un ASV atklātajā šaha čempionātā sievietēm.World Open: Yip and Norovsambuu Win Women’s OpenAwonder Liang and Carissa Yip are the 2018 U.S. Junior Champions 2020. gadā atkārtoti uzvarējusi ASV junioru šaha čempionātā meitenēm.Carissa Yip Wins U.S. Junior Girls, Becomes Grandmaster!

Kopš 2016. gada regulāri piedalījusies ASV sieviešu šaha čempionāta finālos. 2020. gadā šajā turnīrā izcīnījusi sudraba medaļu, bet 2021. un 2023. gadā kļuvusi par uzvarētāju.Wesley So, Carissa Yip are 2021 US Chess National ChampionsCarissa Yip grabs second U.S. women’s title after dramatic final round 2024. gada oktobrī Sentluisā trešo reizi uzvarējusi ASV sieviešu šaha čempionātā.

2021. gadā piedalījusies FIDE Pasaules kausa izcīņā sievietēm pēc izslēgšanas sistēmas, kur 2. kārtā uzvarējusi Ukrainas lielmeistari Natāliju Buksu, bet 3. kārtā zaudējusi Gruzijas lielmeistarei Nanai Dzagnidzei.

2025. gada jūnijā Sentluisā uzvarējusi starptautiskajā lielmeistaru šaha turnīrā Cairns Cup.Cairns Cup 2025 2025. gada septembrī Samarkandā ierindojusies 20. vietā "FIDE Women's Grand Swiss" turnīrā sievietēm.FIDE Grand Swiss Tournament 2025 Women 2025. gada oktobrī Sentluisā uzvarējusi ASV sieviešu šaha čempionātā.2025 US Women's Championship 2026. gada februārī Veikanzē (Nīderlande) ierindojusies 7. vietā Tata Steel Challengers šaha turnīrā.Tata Steel Chess Tournament - Challengers 2026

2019. gadā pārstāvējusi ASV sieviešu izlasi Pasaules komandu šaha čempionātā sievietēm.

Karisa Jipa pārstāvējusi ASV sieviešu šaha olimpiādēs:
 2022. gadā Čennai pie 3. galdiņa (+6, =0, -3).
 2024. gadā Budapeštā pie 2. galdiņa (+9, =2, -0) un komandu vērtējumā izcīnījusi bronzas medaļu, bet individuālā vērtējumā — zelta medaļu.45th Chess Olympiad Budapest 2024 Women

Par panākumiem turnīros FIDE 2018. gadā viņai piešķīrusi starptautiskās meistares (WIM), bet 2019. gadā — starptautiskās lielmeistares (WGM) nosaukumu. 2020. gadā saņēmusi arī vīriešu starptautiskā meistara (IM) nosaukumu.

 Atsauces 

 Ārējās saites 

Kategorija:2003. gadā dzimušie
Kategorija:Bostonā dzimušie
Kategorija:ASV šahisti